Perdana Menteri Jepun

ialah ketua kerajaan Jepun. Perdana menteri mempengerusi Kabinet Jepun dan berkebolehan memilih dan memecat menteri negaranya. Perdana menteri juga berkhidmat sebagai panglima tertinggi Angkatan Pertahanan Diri Jepun. Perdana menteri , Sanae Takaichi, mula menjawat pada 21 Oktober 2025; beliau ialah wanita pertama yang berkhidmat sebagai presiden Parti Demokratik Liberal atau perdana menteri.

Diet Kebangsaan (parlimen) mencalonkan perdana menteri dalam kalangan ahlinya (biasanya dalam kalangan ahli Dewan Perwakilan). Beliau kemudian dilantik rasmi oleh maharaja. Perdana menteri mesti mengekalkan keyakinan Dewan Perwakilan untuk kekal menjawat. Perdana menteri tinggal dan bekerja di Naikaku Sōri Daijin Kantei (Kediaman Rasmi Perdana Menteri) di Nagatachō, Chiyoda, Tokyo, dekat dengan Bangunan Diet Kebangsaan. 

66 orang (65 lelaki dan 1 wanita) telah berkhidmat sebagai perdana menteri, yang pertama ialah Itō Hirobumi mula menjawat pada 22 Disember 1885. Perdana menteri yang paling lama berkhidmat ialah Shinzo Abe, yang berkhidmat melebihi lapan tahun sepanjang dua penggal yang tidak berturut, dan yang paling pendek berkhidmat ialah Putera Naruhiko Higashikuni, yang berkhidmat selama 54 hari.

Senarai perdana menteri Jepun

Terdapat sebelas bekas perdana menteri Jepun yang masih hidup. Bekas perdana menteri yang meninggal baru-baru ini ialah Shinzo Abe (1954–2022), dibunuh ketika berkempen di Nara pada 8 Julai 2022.

NamaTempoh jawatanTarikh lahirMorihiro Hosokawa1993–1994Tomiichi Murayama1994–1996Yoshirō Mori2000–2001Junichiro Koizumi2001–2006Yasuo Fukuda2007–2008Taro Aso2008–2009Yukio Hatoyama2009–2010Naoto Kan2010–2011Yoshihiko Noda2011–2012Yoshihide Suga2020–2021Fumio Kishida2021–2024Shigeru Ishiba 2024–2025

Catatan

Pautan luar
 Laman web rasmi Kabinet Perdana Menteri Jepun


Jepun